### Beslutning

Godkendt.

### Sagsfremstilling

### Resume og sagens baggrund

Privatinstitutionen Bregnen Naturbørnehave søger om godkendelse af ændring af deres vedtægter i forbindelse med, at børnehaven fusionerer med Bregninge-Bjergsted Friskole den 1. januar 2022. Da kommunen har tilsynsforpligtelsen skal vedtægterne godkendes.

### Indstillinger

Direktøren indstiller, at vedtægtsændringerne ift. Privatinstitutionen Bregnen Naturbørnehave godkendes.

### Behandling

Børn- og Familieudvalget, Økonomiudvalget og Kommunalbestyrelsen.

### Sagsfremstilling

Privatinstitutionen Bregnen Naturbørnehave søger om godkendelse af vedtægtsændringer. Privatinstitutionen er oprettet den 1. juli 2008, og fusionerer den 1. januar 2022 med Bregninge- Bjergsted Friskole. Derfor er vedtægterne rettet til.

Friskolens bestyrelse udgør herefter den ansvarlige bestyrelse for den selvejende institution, der omfatter såvel skole som privatinstitution. Dette sker på grundlag af den vedtægt, som Under­visningsministeriet har godkendt med ud­gangspunkt i friskoleloven.

I henhold til bestemmelserne i dagtilbudslovens § 14 skal der oprettes et forældreråd i privat­institutionen med et flertal af valgte forældre. Forældrerådet nedsættes i henhold til bestemmelserne i bilag til friskolens vedtægt. Forældrerådet skal varetage sine opgaver inden for det formål og værdigrundlag, der er fastsat i skolens vedtægt.

Da kommunen har tilsynsforpligtelsen, skal vedtægterne godkendes.

### Økonomiske konsekvenser

Ingen.